ddrg/super_eurlex huggingface dataset:
Úradný vestník L 333 , 29/12/2000 S. 0071 - 0071



Nariadenie Komisie (ES) č. 2881/2000 z 27. decembra 2000, ktorým sa ustanovuje výnimka z nariadenia (EHS) č. 1859/93 týkajúceho sa uplatňovania systému dovozných licencií na cesnak dovezený z tretích krajín KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho spoločenstva, so zreteľom na nariadenie Rady (ES) č. 2200/96 z 28. októbra 1996 o spoločnej organizácii trhu s ovocím a zeleninou [1], v znení nariadenia (ES) č. 2699/2000 [2], najmä jeho článku 31 ods. 2, keďže: (1) Príloha k nariadeniu Komisie (ES) č. 1104/2000 [3] ustanovuje lehoty na podanie žiadostí o dovozné licencie na cesnak pôvodom z Číny. (2) Nariadenie Komisie (EHS) č. 1859/93 [4], v znení nariadenia (ES) č. 1662/94 [5], stanovuje v článku 3 ods. 2, že dovozné licencie sú platné 40 dní odo dňa ich vydania. Keďže lehota na podanie žiadostí o dovozné licencie na cesnak pôvodom z Číny na december 2000 a január 2001 je dlhšia, mala by sa platnosť licencií vydaných na toto obdobie predĺžiť, ak o to žiadateľ požiada. (3) Opatrenia ustanovené v tomto nariadení sú v súlade so stanoviskom Riadiaceho výboru pre ovocie a zeleninu, PRIJALA TOTO NARIADENIE: Článok 1 Napriek článku 2 ods. 2 nariadenia (EHS) č. 1859/93 oprávnené národné orgány môžu predĺžiť obdobie platnosti dovozných licencií na cesnak pôvodom z Číny na december 2000 a január 2001 uvedené v prílohe k nariadeniu (ES) č. 1104/2000 na 80 dní od dátumu ich vydania, ak o to dotyčný držiteľ licencie požiada. Článok 2 Toto nariadenie nadobúda účinnosť tretí deň od jeho uverejnenia v Úradnom vestníku Európskych spoločenstiev. Toto nariadenie je záväzné vo svojej celistvosti a je priamo uplatniteľné vo všetkých členských štátoch. V Bruseli 27. decembra 2000 Za Komisiu Franz Fischler člen Komisie [1] Ú. v. ES L 297, 21.11.1996, s. 1. [2] Ú. v. ES L 311, 12.12.2000, s. 9. [3] Ú. v. ES L 125, 26.5.2000, s. 21. [4] Ú. v. ES L 170, 13.7.1993, s. 10. [5] Ú. v. ES L 176, 9.7.1994, s. 1. --------------------------------------------------
Official Journal L 075 , 24/03/2000 P. 0044 - 0044



Nariadenie Komisie (ES) č. 620/2000 z 23. marca 2000, ktorým sa mení a dopĺňa nariadenie Rady (ES) č. 1722/1999 o dovoze tvrdej pšenice a zvyškov určitých obilnín s pôvodom v Maroku KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho spoločenstva, so zreteľom na nariadenie Rady (ES) č. 1722/1999 z 29. júla 1999 o dovoze otrúb, hrubej otrubovej múky a iných zvyškov vzniknutých presievaním, mletím alebo iným spôsobom spracovania určitých obilnín s pôvodom v Alžírsku, Maroku a Egypte a o dovoze tvrdej pšenice s pôvodom v Maroku,1 najmä na jeho článok 6, keďže: (1) Koncesie pre dovoz otrúb, hrubej otrubovej múky a tvrdej pšenice s pôvodom v Maroku do spoločenstva, udelené dohodou o spolupráci medzi Európskym spoločenstvom a Marokom, ktorá je v platnosti od roku 1978, boli zavedené nariadením (ES) č. 1722/1999. (2) Táto dohoda o spolupráci je od 1. marca 2000 nahradená novou Euro-stredomorskou dohodou o pridružení medzi Európskymi spoločenstvami a ich členskými štátmi2 na jednej strane a Marockým kráľovstvom na strane druhej. Koncesie vyplývajúce z predchádzajúcej dohody o spolupráci sa končia k uvedenému dátumu. (3) Nariadenie (ES) č. 1722/1999 by sa preto malo zmeniť a doplniť, aby sa zrušili odkazy na produkty s pôvodom v Maroku. (4) Opatrenia stanovené v tomto nariadení sú v súlade so stanoviskom Riadiaceho výboru pre obilniny, PRIJALA TOTO NARIADENIE: Článok 1 Nariadenie (ES) č. 1722/1999 sa týmto mení a dopĺňa takto: 1. článok 1 sa nahrádza takto: "Článok 1 Toto nariadenie stanovuje ustanovenia uplatniteľné na osobitné opatrenia pre dovoz otrúb, hrubej otrubovej múky a iných zvyškov vzniknutých presievaním, mletím alebo iným spôsobom spracovania určitých obilnín s pôvodom v Alžírsku a Egypte."; 2. článok 2 sa nahrádza takto: "Článok 2 Clá uplatniteľné na dovoz otrúb, hrubej otrubovej múky a iných zvyškov vzniknutých presievaním, mletím alebo iným spôsobom spracovania určitých obilnín patriacich pod číselné znaky KN 2302 30 10 až 2302 40 90 s pôvodom v Alžírsku do spoločenstva sa rovnajú 40 % čiastok stanovených v Spoločnom colnom sadzobníku, následne znížených o 7,25 eura na tonu."; 3. článok 4 sa nahrádza takto: "Článok 4 Články 2 a 3 sa uplatňujú na všetky dovozy, pri ktorých dovozca preukáže, že vývozná dávka bola vybraná v Alžírsku alebo prípadne v Egypte v súlade s článkom 21 dohody o spolupráci s Alžírskom a článkom 20 dohody o spolupráci s Egyptom."; 4. článok 5 sa vypúšťa. Článok 2 Toto nariadenie nadobúda účinnosť deň po jeho uverejnení v Úradnom vestníku Európskych spoločenstiev. Bude sa uplatňovať od 1. marca 2000. Toto nariadenie je záväzné vo svojej celistvosti a je priamo uplatniteľné vo všetkých členských štátoch. V Bruseli 23. marca 2000 Za Komisiu Franz FISCHLER člen Komisie 1 Ú. v. ES L 203, 3.8.1999, s. 16. 2 Ú. v. ES L 70, 18.3.2000, s. 2.
Úradný vestník L 179 , 18/07/2000 S. 0010 - 0010



Nariadenie Komisie (ES) č. 1560/2000 zo 17. júla 2000, ktorým sa mení a dopĺňa nariadenie (ES) č. 2771/1999 ustanovujúce podrobné pravidlá pre uplatňovanie nariadenia Rady (ES) č. 1255/1999 týkajúceho sa intervencie na trhu s maslom a smotanou KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho spoločenstva, so zreteľom na nariadenie Rady (ES) č. 1255/1999 zo 17. mája 1999 o spoločnej organizácii trhu s mliekom a mliečnymi výrobkami [1], naposledy zmenené a doplnené nariadením (ES) č. 1040/2000 [2], najmä na jeho článok 10, keďže: (1) Nariadenie Komisie (ES) č. 2771/1999 zo 16. decembra 1999 ustanovujúce podrobné pravidlá pre uplatňovanie nariadenia Rady (ES) č. 1255/1999, ktoré sa týka intervencie na trhu s maslom a smotanou [3], stanovuje ustanovenia o dodaní, umiestňovaní v skladoch, skladovaní a vyskladňovaní masla zo skladu. Súčasné kontroly masla by sa mali kvôli prehľadnosti pre subjekty prepracovať a predovšetkým by sa mali definovať požiadavky, ktoré sa týkajú skladovacích nákladov a kontroly masla v rámci zmlúv o súkromnom skladovaní. (2) Opatrenia stanovené v tomto nariadení sú v súlade so stanoviskom Riadiaceho výboru pre mlieko a mliečne výrobky, PRIJALA TOTO NARIADENIE: Článok 1 Nariadenie (ES) č. 2771/1999 sa mení a dopĺňa takto: 1. Druhý a tretí pododsek článku 17 (2) sa nahrádza takto: "Skladovacie náklady, ktoré sa majú uhradiť, sa stanovujú na základe štandardnej výšky pre uskladňovacie, vyskladňovacie a skladovacie náklady stanovené v súlade s článkom 6nariadenia Rady (EHS) č. 1883/78 [4]." 2. Článok 33 (3) sa nahrádza takto: "3. Na konci zmluvnej doby skladovania príslušná agentúra overí prostredníctvom vzoriek hmotnosť a označenie. Avšak v prípade, že maslo je po uplynutí maximálnej doby skladovania stále na sklade, sa kontrola môže vykonať pri vyskladňovaní masla zo skladu. Za účelom kontroly uvedenej v prvom pododseku zmluvná strana informuje príslušnú agentúru označiac príslušné skladovacie položky, a to aspoň päť pracovných dní pred: i) uplynutím maximálnej zmluvnej doby skladovania 210 dní; alebo ii) pred začatím vyskladňovacích prác v prípade, že sa výrobky vyskladňujú počas alebo po uplynutí 210-dňového obdobia. Členský štát môže prijať lehotu kratšiu ako 5 pracovných dní." Článok 2 Toto nariadenie nadobúda účinnosť na siedmy deň po dni jeho uverejnenia v Úradnom vestníku Európskych spoločenstiev. Toto nariadenie je záväzné vo svojej celistvosti a je priamo uplatniteľné vo všetkých členských štátoch. V Bruseli 17. júla 2000 Za Komisiu Franz Fischler člen Komisie [1] Ú. v. ES L 160, 26.6.1999, s. 48. [2] Ú. v. ES L 118, 19.5.2000, s. 1. [3] Ú. v. ES L 333, 24.12.1999, s. 11. [4] Ú. v. ES L 216, 5.8.1978, s.1. --------------------------------------------------
Úradný vestník L 238 , 22/09/2000 S. 0026 - 0027



Nariadenie Komisie (ES) č. 1997/2000 z 21 septembra 2000, ktorým sa mení a dopĺňa nariadenie (EHS) č. 2273/93 stanovujúce intervenčné centrá pre obilniny KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho spoločenstva, so zreteľom na nariadenie Rady (EHS) č. 1766/92 z 30. júna 2000 o spoločnej organizácii trhu s obilninami [1], naposledy zmenené a doplnené nariadením (ES) č. 1666/2000 [2], a najmä na jeho článok 5, keďže: (1) Intervenčné centrá sú určené v prílohe k nariadeniu Komisie (EHS) č. 2273/93 [3], naposledy zmenenému a doplnenému nariadením (ES) č. 2083/1999 [4]. Niektoré členské štáty požiadali, aby sa uvedená príloha zmenila a doplnila a ich požiadavke by sa malo vyhovieť. (2) Opatrenia ustanovené v tomto nariadení sú v súlade so stanoviskom Riadiaceho výboru pre obilniny, PRIJALA TOTO NARIADENIE: Článok 1 Príloha k nariadeniu (EHS) č. 2273/93 sa mení a dopĺňa takto: 1. V oddieli "Belgique/België": Centrum "Poperinge" sa nahrádza centrom "Farciennes". 2. V oddieli "Bundesrepublik Deutschland": a) Centrum "Oerbke bei Fallingsbostel" sa nahrádza centrom "Rethem/Aller"; b) Centrum "Semmenstedt" sa nahrádza centrom "Frellstedt". 3. V oddieli "France" sú nasledujúce zmeny a doplnenia: Departementy | Zrušené centrá | Pridané centrá | "Aube-10" | "Thennelières (pšenica obyčajná)" | "Buchères (pšenica obyčajná)" | "Isère-38" | "Salaise-sur-Sanne (jačmeň)" | | "Oise-60" | "Creil (pšenica obyčajná, pšenica tvrdá, jačmeň, kukurica'" | "Nogent-sur-Oise (pšenica obyčajná, pšenica tvrdá, jačmeň, kukurica'" | "Rhône-69" | | "Villefranche-sur-Saône (kukurica)" | 4. V oddieli "Sverige": Centrum "Nyköping" sa premenuje na "Nyköping-Oxelösund". Článok 2 Toto nariadenie nadobudne účinnosť tretí deň nasledujúci po jeho uverejnení v Úradnom vestníku Európskych spoločenstiev. Toto nariadenie je záväzné vo svojej celistvosti a priamo uplatniteľné v členských štátoch. V Bruseli 21. septembra 2000 Za Komisiu Franz Fischler člen Komisie [1] Ú. v. ES L 181, 1.7.1992, s. 21. [2] Ú. v. ES L 193, 29.7.2000, s. 1. [3] Ú. v. ES L 207, 18.8.1993, s. 1. [4] Ú. v. ES L 256, 1.10.1999, s. 48. --------------------------------------------------
Úradný vestník L 193 , 29/07/2000 S. 0010 - 0010



Nariadenie Rady (ES) č. 1670/2000 z 20. júla 2000, ktoré mení a dopĺňa nariadenie (ES) č. 1255/1999 o spoločnej organizácii trhu s mliekom a mliečnymi výrobkami RADA EURÓPSKEJ ÚNIE, so zreteľom na Zmluvu o založení Európskeho spoločenstva, a najmä na jej články 36 a 37, so zreteľom na návrh Komisie [1], so zreteľom na stanovisko Európskeho parlamentu [2], so zreteľom na stanovisko Hospodárskeho a sociálneho výboru [3], po konzultácii s Výborom regiónov, keďže: (1) Článok 14 nariadenia Rady (ES) č. 1255/1999 [4] zabezpečuje pomoc spoločenstva súvisiacu s ponukou mlieka a určitých mliečnych výrobkov pre žiakov v školských zariadeniach, uvedený cieľ, ktorým je stimulovať spotrebu mlieka mladými ľuďmi. Vyhodnotenie tohto opatrenia ukázalo, že systém rozdelenia mlieka v školských zariadeniach má vplyv, i keď obmedzený, na rovnováhu trhu s mliečnymi výrobkami. Vyhodnotenie ďalej podčiarkuje, že ak by sa opatrenie stiahlo a bremeno na poskytovanie subvencovaného mlieka pre školákov, by bolo následne uložené členským štátom, možnosť a teda spotreba mliečnych výrobkov v školských zariadeniach by sa ďalej znížila. Je preto v súlade s cieľmi Spoločnej poľnohospodárskej politiky pokračovať v opatrení, aj keď so zníženou úrovňou pomoci spoločenstva. (2) Členské štáty by mali byť schopné doplniť pomoc spoločenstva národným príspevkom tam, kde je to primerané prostriedkami dane odvádzanej z mliekarenského odvetvia, PRIJALA TOTO NARIADENIE: Článok 1 Odseky 2 a 3 článku 14 nariadenia (ES) č. 1255/1999 sa nahrádzajú takto: "2. Okrem pomoci spoločenstva členské štáty môžu poskytnúť národnú pomoc pre zásobovanie výrobkami špecifikovanými v odseku 1 žiakom v školských zariadeniach. Členské štáty môžu financovať svoju národnú pomoc prostriedkami odvodov z mliekarenského odvetvia alebo akýmkoľvek príspevkom z mliekarenského odvetvia. 3. V prípade plnotučného mlieka sa bude pomoc spoločenstva rovnať 75 % cieľovej ceny za mlieko. V prípade iných mliečnych výrobkov budú množstvá pomoci určené s ohľadom na mliečne zložky dotknutých výrobkov." Článok 2 Toto nariadenie nadobúda účinnosť v deň jeho uverejnenia v Úradnom vestníku Európskych spoločenstiev. Bude sa uplatňovať od 1. januára 2001. Toto nariadenie je záväzné vo svojej celistvosti a je priamo uplatniteľné vo všetkých členských štátoch. V Bruseli 20. júla 2000 Za Radu predseda F. Parly [1] Ú. v. ES C 89, 28.3.2000, s. 22. [2] Stanovisko poskytnuté 3. mája 2000 (ešte nebolo uverejnené v úradnom vestníku). [3] Stanovisko poskytnuté 27. apríla 2000 (ešte nebolo uverejnené v úradnom vestníku). [4] Ú. v. ES L 160, 26.6.1999, s. 48. Nariadenie zmenené a doplnené nariadením (ES) č. 1040/2000 (Ú. v. ES L 118, 19.5.2000, s. 1). --------------------------------------------------
Úradný vestník L 100 , 20/04/2000 S. 0023 - 0023



Nariadenie Komisie (ES) č. 822/2000 z 19. apríla 2000, uplatňujúce znížený koeficient na refundáciu osvedčení pre tovary, ktoré nie sú uvedené v prílohe I zmluvy, ako to predpokladá článok 6b nariadenia (ES) č. 1222/94 KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho spoločenstva, so zreteľom na nariadenie Rady (ES) č. 3448/93 zo 6. decembra 1993 ustanovujúce trhové dojednania uplatniteľné na určitý tovar, ktorý je výsledkom spracovania poľnohospodárskych výrobkov [1], naposledy zmenené a doplnené nariadením Komisie (ES) č. 2491/98 [2], najmä na jeho prvý pododsek článku 8 ods. 3, so zreteľom na nariadenie Komisie (ES) č. 1222/94 z 30. mája 1994, ktoré stanovuje podrobné pravidlá poskytovania vývozných náhrad a kritériá pre určenie výšky týchto náhrad pre určité poľnohospodárske výrobky vyvážané vo forme tovaru, ktorý nie je uvedený v prílohe I zmluvy [3], naposledy zmenené a doplnené nariadením (ES) č. 701/2000 [4], najmä na jeho článok 6b ods. 6 a 8, keďže: (1) Kumulovaná čiastka náhrad požadovaných pre osvedčenia, ktoré už boli vydané je 305159263 eur. Táto suma, keď sa pridá k množstvu pre žiadosti podané od 10. do 14. apríla 2000 môže zabrániť Komisii splniť si záväzky podľa článku 6b ods. 8 nariadenia (ES) č. 1222/94. (2) Znížený koeficient vypočítaný podľa článku 6b ods. 3 a 4 platí preto pre čiastky požadované vo forme osvedčení počas uvedeného týždňa, PRIJALA TOTO NARIADENIE: Článok 1 Čiastky osvedčení pre žiadosti podané v lehote od 10. do 14. apríla 2000 sú podriadené zníženému koeficientu 0,68. Článok 2 Toto nariadenie nadobúda účinnosť 21. apríla 2000. Toto nariadenie je záväzné vo svojej celistvosti a je priamo uplatniteľné vo všetkých členských štátoch. V Bruseli 19. apríla 2000 Za Komisiu Erkki Liikanen člen Komisie [1] Ú. v. ES L 318, 20.12.1993, s. 18. [2] Ú. v. ES L 309, 19.11.1998, s. 28. [3] Ú. v. ES L 136, 31.5.1994, s. 5. [4] Ú. v. ES L 83, 4.4.2000, s. 6. --------------------------------------------------
Úradný vestník L 181 , 20/07/2000 S. 0035 - 0036



Nariadenie Komisie (ES) č. 1576/2000 z 19. júla 2000, ktorým sa dopĺňa príloha k nariadeniu (ES) č. 2400/96 o zápise určitých názvov do registra chránených označení pôvodu a chránených zemepisných označení uvedených v nariadení Rady (EHS) č. 2081/92 o ochrane zemepisných označení a označení pôvodu poľnohospodárskych výrobkov a potravín KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho spoločenstva, so zreteľom na nariadenie Rady (EHS) č. 2081/92 zo 14. júla 1992 o ochrane zemepisných označení a označení pôvodu poľnohospodárskych výrobkov a potravín [1], naposledy zmenené a doplnené nariadením Komisie (ES) č. 1509/2000 [2], a najmä na jeho článok 6 ods. 3 a 4, keďže: (1) Podľa článku 5 nariadenia (EHS) č. 2081/92 Nemecko a Švédsko zaslali Komisii prihlášky na zápis názvov ako zemepisných označení. (2) V súlade s článkom 6 ods. 1 tohto nariadenia tieto prihlášky spĺňajú všetky požiadavky nariadenia, a najmä fakt, že obsahujú všetky potrebné informácie stanovené v jeho článku 4. (3) Po uverejnení názvov uvedených v prílohe k tomuto nariadeniu v Úradnom vestníku Európskych spoločenstiev [3] boli Komisii doručené námietky v zmysle článku 7 nariadenia (EHS) č. 2081/92, týkajúce sa názvov uvedených v prílohe k tomuto nariadeniu, avšak tieto námietky boli posúdené ako neopodstatnené, a teda neprijateľné. (4) Predmetné názvy by mali byť zapísané do registra chránených označení pôvodu a chránených zemepisných označení, a teda chránené v celom spoločenstve ako chránené zemepisné označenia. (5) Prílohou k tomuto nariadeniu sa dopĺňa príloha k nariadeniu Komisie (ES) č. 2400/96 [4], naposledy zmenenému a doplnenému nariadením (ES) č. 1338/2000 [5], PRIJALA TOTO NARIADENIE: Článok 1 Názvy uvedené v prílohe sa týmto dopĺňajú do prílohy k nariadeniu Komisie (ES) č. 2400/96 a zapisujú do registra chránených označení pôvodu a chránených zemepisných označení ako chránené zemepisné označenia (CHZO), ako stanovuje článok 6 ods. 3 nariadenia (EHS) č. 2081/92. Článok 2 Toto nariadenie nadobúda účinnosť v deň jeho uverejnenia v Úradnom vestníku Európskych spoločenstiev. Toto nariadenie je záväzné vo svojej celistvosti a je priamo uplatniteľné vo všetkých členských štátoch. V Bruseli 19. júla 2000 Za Komisiu Franz Fischler člen Komisie [1] Ú. v. ES L 208, 24.7.1992, s. 1. [2] Ú. v. ES L 174, 13.7.2000, s. 7. [3] Ú. v. ES C 263, 17.9.1999, s. 4; 2.9.1999, s. 3. [4] Ú. v. ES L 327, 18.12.1996, s. 11. [5] Ú. v. ES L 154, 27.6.2000. s. 5. -------------------------------------------------- PRÍLOHA VÝROBKY UVEDENÉ V PRÍLOHE I K ZMLUVE O ZALOŽENÍ ES, URČENÉ NA ĽUDSKÚ SPOTREBU Chlieb, pečivo, zákusky, cukrovinky, suché pečivo a ostatné pekárske výrobky: NEMECKO: Meißner Fummel (CHZO) ŠVÉDSKO: Skånsk spettkaka (CHZO) --------------------------------------------------
Úradný vestník L 076 , 25/03/2000 S. 0009 - 0009



Nariadenie Komisie (ES) č. 635/2000 z 24. marca 2000, ktorým sa mení a dopĺňa nariadenie (ES) č. 2571/97 o predaji masla za znížené ceny a poskytovaní pomoci na smotanu, maslo a koncentrované maslo na použitie pri výrobe pečivových výrobkov, zmrzliny a iných potravín KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho spoločenstva, so zreteľom na nariadenie Rady (ES) č. 1255/1999 zo 17. mája 1999 o spoločnej organizácii trhu s mliekom a mliečnymi výrobkami [1], najmä jeho články 10 a 15, keďže: (1) Článok 3 a) nariadenia Komisie (ES) č. 2571/97 [2], naposledy zmenené a doplnené nariadením (ES) č. 494/1999 [3], ustanovuje možnosť používať v príslušných výrobkoch indikátory uvedené v prílohe II k danému nariadeniu, aby sa umožnili kontroly ich skutočného konečného použitia. Vzhľadom na skutočnosť, že niektoré indikátory neboli dlhší čas používané podľa týchto opatrení a že príloha II k danému nariadeniu stanovuje alternatívne indikátory, mali by sa príslušné indikátory vymazať, čím sa umožní zjednodušenie kontrol. Príslušné indikátory sú naviac preskúmavané vzhľadom na nové vedecké vedomosti. (2) Opatrenia ustanovené v tomto nariadení sú v súlade so stanoviskom Riadiaceho výboru pre mlieko a mliečne výrobky, PRIJALA TOTO NARIADENIE: Článok 1 Bod V prílohy II k nariadeniu (ES) č. 2571/97 sa vypúšťa. Článok 2 Toto nariadenie nadobúda účinnosť na tretí deň po jeho uverejnení v Úradnom vestníku Európskych spoločenstiev. Toto nariadenie je záväzné vo svojej celistvosti a priamo uplatniteľné vo všetkých členských štátoch. V Bruseli 24. marca 2000 Za Komisiu Franz Fischler člen Komisie [1] Ú. v. ES L 160, 26.6.1999, p. 48. [2] Ú. v. ES L 350, 20.12.1997, p. 3. [3] Ú. v. ES L 59, 6.3.1999, p. 17. --------------------------------------------------
Úradný vestník L 100 , 20/04/2000 S. 0020 - 0020



Nariadenie Komisie (ES) č. 820/2000 z 19. apríla 2000 o vydávaní dovozných licencií pre určité produkty z cukrovarského sektoru s kumuláciou pôvodu z krajín ES/ZKT KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho spoločenstva, so zreteľom na rozhodnutie Rady 91/482/EHS z 25. júla 1991 o asociácii zámorských krajín a území s Európskym spoločenstvom [1] tak, ako bolo naposledy zmenené a doplnené rozhodnutím 97/803/ES [2], so zreteľom na nariadenie Komisie (ES) č. 465/2000 z 29. februára 2000, ktoré zaviedlo ochranné opatrenia na dovoz zo zámorských krajín a území v sektore cukrovarských produktov s kumuláciou pôvodu ES/ZKT [3] a konkrétne jeho článok 2 (2) spolu s nariadením Komisie (ES) č. 2553/97 zo 17. decembra 1997 o pravidlách vydávania dovozných licencií pre určité produkty patriace pod kódy KN 1701, 1702, 1703 a 1704 a kvalifikované ako produkty pochádzajúce z afrických, karibských a tichomorských krajín (AKT/ZKT) [4] a konkrétne jeho článok 5 (3), keďže: (1) Článok 1 nariadenia ES č. 465/2000 umožňuje kumuláciu pôvodu ES/ZKT pre produkty patriace pod kódy 1701, 18061030 a 18061090 do 3340 ton cukru počas obdobia platnosti tohto nariadenia. Dovozné licencie sa vydávali na 3000 ton cukru v marci 2000. (2) Tri žiadosti boli podané národným orgánom v apríli 2000 v súlade s nariadením (ES) č. 465/2000 pre dovozné licencie, ktoré pokrývajú celé množstvo, ktoré prekračuje disponibilnú bilanciu 340 ton. (3) Článok 2 nariadenia (ES) č. 465/2000 spolu s článkom 5 (3) nariadenia (ES) č. 2553/97 hovorí, že v prípade, keď žiadosť o licenciu pokrýva ročné množstvá viac ako 3340 ton cukru, Komisia prijme nariadenie, ktoré stanoví jednotný redukčný koeficient, ktorý sa uplatní na podané žiadosti a zruší podávanie ďalších žiadostí počas roka platnosti toho nariadenia. (4) Komisia musí podľa toho stanoviť redukčný koeficient na vydané dovozné licencie a zrušiť podávanie ďalších žiadostí na licenciu podľa nariadenia (ES) č. 465/2000, PRIJALA TOTO NARIADENIE: Článok 1 Dovozné licencie, o ktoré bolo požiadané v zmysle článku 2 nariadenia (ES) č. 465/2000 7. apríla 2000 na 2500 ton, 750 ton a 340 ton cukru patriace pod kód KN 17019910 sa vydajú na 9,47075 % žiadaného množstva. Článok 2 Podávanie ďalších žiadostí počas obdobia platnosti nariadenia (ES) č. 465/2000 sa týmto ruší. Článok 3 Toto nariadenie nadobudne účinnosť dňom jeho uverejnenia v Úradnom vestníku Európskych spoločenstiev. Toto nariadenie je záväzné vo svojej celistvosti a je priamo uplatniteľné vo všetkých členských štátoch. V Bruseli 19. apríla 2000 Za Komisiu Franz Fischler člen Komisie [1] Ú. v. ES L 263, 19.9.1991 s. 1. [2] Ú. v. ES L 329, 29.11.1997, s. 50. [3] Ú. v. ES L 56, 1.3.2000, s. 39. [4] Ú. v. ES L 349, 19.12.1997, s. 26. --------------------------------------------------